Jenès Ayisyen an, kisa nou fè ak fòs nou, vizyon nou, ak enèji nou? Nou chita sou Twitter, nan space, ap pase tan ap fè blag, diskite de HMI, de bagay ki pa gen okenn enpòtans pandan peyi a ap desann nan pi gwo twou nan istwa li. Pèp la ap soufri, moun ap mouri anba bal, timoun pa ka ale lekòl, lavi pa gen anyen ankò, men nou chwazi fè silans, oubyen pi mal, distrè tèt nou ak bagay ki pa gen okenn rapò ak lavi reyèl nou.

Nou renmen di ke “pa gen anyen nan peyi a,” men èske nou poze tèt nou kesyon sou sa nou menm, kòm jenès, kisa nap fè pou chanje bagay yo? Kote mouvman nou yo? Kote vwa nou? Kote aksyon nou pou fè dirijan yo pran responsabilite yo? Se nou menm ki gen pouvwa a, men nou prefere rete pasif epi kite Ayiti desann pi ba chak jou. Si nou pa kanpe pou Ayiti, kiyès k ap fè sa pou nou?
@Radio_Metronome @nouvelliste @tikozeaktt1 @JohnColemMorvan